|  |  |
| --- | --- |
| 08.07.2019. | Nr.8/1 |

**PAR DALĪBU PROJEKTĀ „SOCIĀLAJAM RISKAM PAKĻAUTO BĒRNU UN JAUNIEŠU INTEGRĀCIJA JELGAVAS UN ŠAUĻU PILSĒTAS PAŠVALDĪBĀS”**

(ziņo I.Meija)

**Atklāti balsojot: PAR – 11** (A.Rāviņš, R.Vectirāne, V.Ļevčenoks, M.Buškevics, D.Olte, I.Bandeniece, A.Garančs, J.Strods, I.Jakovels, L.Zīverts, A.Rublis), **PRET-** nav, **ATTURAS** – nav,

Saskaņā ar likuma „Par pašvaldībām” 15.panta pirmās daļas 4. un 7.punktiem, Jelgavas pilsētas attīstības programmu 2014.-2020. gadam (apstiprināta ar Jelgavas pilsētas domes 23.05.2013. lēmumu Nr.5/5) un izsludināto trešo projektu konkursu programmā „Latvijas – Lietuvas pārrobežu sadarbības programma 2014.-2020. gadam”,

**JELGAVAS PILSĒTAS DOME NOLEMJ:**

1. Piedalīties kā partnerim projektā “Sociālajam riskam pakļauto bērnu un jauniešu integrācija Jelgavas un Šauļu pilsētas pašvaldībās” (turpmāk – Projekts) programmas „Latvijas – Lietuvas pārrobežu sadarbības programma 2014.-2020. gadam” trešajā projektu konkursā. Projekta kopējās izmaksas ir 700 000.00 *euro* (septiņi simti tūkstoši *euro* un 00 centi), no tām Jelgavas pilsētas pašvaldības attiecināmās izmaksas ir 352 347.97 *euro* (trīs simti piecdesmit divi tūkstoši trīs simti četrdesmit septiņi *euro* un 97 centi),t.sk. 299 495.77*euro* (divi simti deviņdesmit deviņi tūkstoši četri simti deviņdesmit pieci *euro* un 77 centi)(85%) ir Eiropas Reģionālā attīstības fonda finansējums, 17 617.40 *euro* (septiņpadsmit tūkstoši seši simti septiņpadsmit *euro* un 40 centi) (5%) ir Valsts finansējums un 35 234.80 *euro* (trīsdesmit pieci tūkstoši divi simti trīsdesmit četri *euro* un 80 centi) (10%) ir Jelgavas pilsētas pašvaldības līdzfinansējums. Jelgavas pilsētas pašvaldības neattiecināmās izmaksas ir 150 000.00 *euro* (viens simts piecdesmit tūkstoši *euro* un 00 centi).
2. Projekta apstiprināšanas gadījumā Finanšu nodaļai iekļaut pašvaldības budžetā Projekta īstenošanai nepieciešamo finansējumu šādā sadalījumā:
	1. 2020. gadā − 250 000.00 *euro* (divi simti piecdesmit tūkstoši *euro* un 00 centi);
	2. 2021. gadā - 150 000.00 *euro* (viens simts piecdesmit tūkstoši *euro* un 00 centi);
	3. 2022. gadā − 50 000.00 *euro* (piecdesmit tūkstoši *euro* un 00 centi).
3. Pilnvarot Jelgavas pilsētas pašvaldības izpilddirektoru parakstīt visus ar Projekta iesniegšanu un ieviešanu saistītos dokumentus un veikt visas nepieciešamās darbības Projekta ieviešanā.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2019.gada 8.jūlijā